अब सीनियर सिटीजनों का सहारा बनेगी पुलिस, एक्सक्लूसिव हेल्प लाइन शीघ्र
परिजनों से दूर अकेले रहने वाले वाले सीनियर सिटीजन अब मुसीबत में किसी भी समय पुलिस से मदद मांग सकेंगे। जिला पुलिस वरिष्ठ नागरिकों के लिए जल्द ही एक्सक्लूसिव हेल्पलाइन शुरू करने वाली है। इसके लिए उनसे सुझाव मांगा गया है। जरूरत पड़ने पर टोल फ्री नंबर से वे कभी भी पुलिस को कॉल कर सकते हैं। अभी तक ऐसी व्यवस्था मेट्रो शहर में है। जिला पुलिस सीनियर सिटीजन के लिए कंट्रोल रूम में टॉल फ्री हेल्पलाइन नंबर सेवा प्रारंभ करेगी। इस टोल फ्री नंबर को ऐसे वरिष्ठ नागरिक जो घर पर अकेले या पति-प|ी रहते हैं, जिनके परिजन उनके पास नहीं रहते हों, वे इस्तेमाल कर किसी भी समय पुलिस से मदद मांग सकेंगे। इसके लिए ऐसे परिवारों को चिह्नांकित कर उनसे सुझाव मांगा गया है। शहर में बड़ी संख्या में ऐसे परिवार रहते हैं, जिनके बच्चे बड़े शहरों में जाकर नौकरी कर रहे। इसकी वजह से माता-पिता घर पर अकेले रह रहे हैं। ऐसे वृद्ध दंपतियों की सुध लेने के लिए आईजी विवेकानंद सिन्हा पहल करने जा रहे हैं। इसके लिए पुलिस टोल फ्री नंबर शीघ्र जारी करने वाली है।
बड़े शहरों की तरह सामने आ रहे मामले
आईजी का कहना है कि आमतौर पर बड़े शहरों या महानगरों में अकेले रहने वाले बुजुर्गों के रिश्तेदार बाहर रहते हैं। वह किसी मुसीबत में फंस गए तो वृद्ध दंपतियों के लिए पुलिस ही एक मात्र सहारा होती है। पुलिस भी ऐसे लोगों की सहारा बनना चाहती है। हेल्पलाइन से उन्हें मदद करेगी।
hin_Deva hin_Deva hin_Deva hin_Deva